[{"text_idx": "#000001", "text": "Raamatu ja roosi pa\u0308eva eel, 22. aprillil kuulutati Tartu Ma\u0308nguasjamuuseumi Teatri Kodus va\u0308lja Tartu lastekirjanduse auhinna (Lapsepo\u0303lve auhinna) laureaat. Auhinna vo\u0303itis Reeli Reinaus raamatuga \u201eKuidas mu isa endale uue naise sai\u201c, mille andis va\u0308lja kirjastus Ta\u0308napa\u0308ev. Auhinnale kandideerisid 2016. aastal ilmunud laste- ja noorsooraamatute autorid."}, {"text_idx": "#000002", "text": "Reeli Reinaus (1977) tuli lastekirjandusse 2008. aastal jutustusega \u201eSaladuslik pa\u0308evik\u201d. Sestpeale on temalt igal aastal ilmunud u\u0308ks-kaks laste- vo\u0303i noorteraamatut. Ta\u0308naseks on tema kontol koos paari ta\u0308iskasvanutele kirjutatud teosega u\u0308le 20 raamatu. Reeli Reinaus tabab ha\u0308sti eeldatava lugeja maitset ja vajadusi ja ning peab silmas ka tema vastuvo\u0303tuvo\u0303imet. Tema ka\u0308es o\u0303nnestuvad u\u0308htviisi laste argielu kirjeldused, probleemromaanid noortele, kriminullid ja mu\u0308stikaga pikitud po\u0303nevuslood (allikas: Eesti Lastekirjanduse Keskuse koduleht)."}, {"text_idx": "#000003", "text": "Auhinna vo\u0303itnud \u201eKuidas mu isa endale uue naise sai\u201c on z\u030cu\u0308rii hinnangul kaunikesti naljakas na\u0308kiliste va\u0308lima\u0308a\u0308raja lastele, kus aastate eest leseks ja\u0308a\u0308nud isa pu\u0308u\u0308ab teismelise tu\u0308tre abil uut elukaaslast leida. Kogu naiseotsimise lugu on kirjutatud kenas ja korralikus emakeeles, rahulikult ja asjalikul toonil. Tegemist on optimistliku ja sooja looga, mis u\u0308tleb, et igau\u0308he jaoks on kuskil keegi, tarvis on vaid uskuda, otsida ja see o\u0303ige u\u0308les leida."}, {"text_idx": "#000004", "text": "Z\u030cu\u0308rii soovitab raamatut nii va\u0308ikestele kui ka suurematele lugejatele, sest raamatut on kerge lugeda, peatu\u0308kid on varustatud ta\u0308psete pealkirjadega, mis tekitavad huvi edasi lugeda ja annavad mo\u0303nusa eelha\u0308a\u0308lestuse. Raamatule on toredad illustratsioonid teinud Maarja-Liisa Plats."}, {"text_idx": "#000005", "text": "Tartu lastekirjanduse auhinnale kandideerisid Reeli Reinausi ko\u0303rval Aino Pervik raamatuga \u201eHa\u0308daoru kuningas\u201c (Ta\u0308napa\u0308ev), Ka\u0308tlin Kaldmaa raamatuga \u201eHalb tu\u0308druk on jumala hea olla\u201c (Varrak), Kadri Lepp raamatuga \u201ePoiss, kes tahtis po\u0303geneda\u201c (Ta\u0308napa\u0308ev) ja Kairi Look raamatuga \u201eHa\u0308rra Klaasi po\u0308o\u0308rane muuseum\u201c (Tallinna Keskraamatukogu)."}, {"text_idx": "#000006", "text": "Lapsepo\u0303lve auhinna esimene laureaat oli Kairi Look raamatuga \u201cPeeter, so\u0303pradele Peetrike\u201d, mo\u0308o\u0308dunud aastal vo\u0303itis auhinna Andrus Kivira\u0308hk raamatuga \u201cOskar ja asjad\u201d."}]